NORAKSTS

|  |  |
| --- | --- |
| 25.01.2024. | Nr.1/9 |

**dzīvokļa īpašuma Zīles ceļā 3-2, jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Dzīvokļa īpašums ar kadastra numuru 09009029415 Zīles ceļā 3-2, Jelgavā (turpmāk – Dzīvokļa īpašums), kas sastāv no dzīvokļa Nr. 2 (telpu grupas kadastra apzīmējums 09000200017001002, viena istaba, krāsns apkure, kopējā platība 25,2 m2) un tam piekrītošajām kopīpašuma 252/1081 domājamām daļām no būvēm (kadastra apzīmējums 09000200017001, 09000200017003) un zemes (kadastra apzīmējums 09000200017), ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 5773-2 uz Jelgavas valstspilsētas pašvaldības vārda.

Likuma “Par palīdzību dzīvokļa jautājumu risināšanā” 16. panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Dzīvokļa īpašums nav izīrēts, jo tas nav derīgs dzīvošanai, tam nepieciešams veikt remontdarbus, kā arī veikt finansiālus ieguldījumus dzīvojamās mājas Zīles ceļā 3, Jelgavā kopīpašuma daļu remontam.

Jelgavas valstspilsētas pašvaldības Dzīvokļu komisija 2023. gada 12. decembrī pieņēma lēmumu Nr. 15/10.1. “Pašvaldības dzīvojamās telpas Zīles ceļā 3-2, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai.

Saskaņā ar Publiskas personas mantas atsavināšanas likuma (turpmāk - Atsavināšanas likums) 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Dzīvokļa īpašumu un noteica tā vērtību 4400,00 *euro* (četri tūkstoši četri simti *euro*, 00 centi).

Nekustamā īpašuma Valsts kadastra informācijas sistēmā Dzīvokļa īpašuma vērtība ir noteikta 4846,00 *euro* (četri tūkstoši astoņi simti četrdesmit seši *euro*, 00 centi).

Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt mutiska ar augšupejošu soli.

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2024. gada 8. janvārī noteica Dzīvokļa īpašuma nosacīto cenu 4900,00 *euro* (četri tūkstoši deviņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 490,00 *euro* (četri simti deviņdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi), izpirkuma termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, likuma “Par palīdzību dzīvokļa jautājumu risināšanā” 16. panta pirmo daļu, Atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu, Jelgavas valstspilsētas pašvaldības Dzīvokļu komisijas 2023. gada 12. decembra lēmumu Nr. 15/10.1. “Pašvaldības dzīvojamās telpas Zīles ceļā 3-2, Jelgavā nodošana atsavināšanai” un Jelgavas valstspilsētas pašvaldības īpašuma atsavināšanas komisijas 2024. gada 8. janvāra lēmumu Nr. 1/2 “Dzīvokļa īpašuma Zīles ceļā 3-2, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009029415 Zīles ceļā 3-2, Jelgavā, kas sastāv no dzīvokļa Nr. 2 (telpu grupas kadastra apzīmējums 09000200017001002, kopējā platība 25,2 m2) un tam piekrītošajām kopīpašuma 252/1081 domājamām daļām no būvēm (kadastra apzīmējums 09000200017001, 09000200017003) un zemes (kadastra apzīmējums 09000200017), pārdodot to mutiskā izsolē ar augšupejošu soli.
2. Noteikt dzīvokļa īpašuma Zīles ceļā 3-2, Jelgavā, pārdošanas nosacīto cenu (izsoles sākumcenu) 4900,00 *euro* (četri tūkstoši deviņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 490,00 *euro* (četri simti deviņdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Zīles ceļā 3-2, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Zīles ceļā 3-2, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. janvārī